Osnovna škola Kraljevica

Strossmayerova 35, 51262 Kraljevica

KLASA:112-03/19-01/18

URBROJ:2170-55-01-19-06

U Kraljevici, 31. listopada 2019.

Na temelju članka 107. stavka 9. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18) i članaka 12. i 13. Pravilnika o postupku zapošljavanja te procjeni i vrednovanju kandidata za zapošljavanje na prijedlog ravnatelja Povjerenstvo za procjenu i vrednovanje kandidata za zapošljavanje donosi:

ODLUKU

o načinu procjene odnosno testiranja kandidata prijavljenih na natječaj

I

Za natječaj objavljen dana 28. listopada 2019. na mrežnim stranicama i oglasnim pločama Hrvatskog zavoda za zapošljavanje te mrežnim stranicama i *oglasnoj ploči*  *Osnovne škole Kraljevica* za radno mjesto :

1. UČITELJ/ICA RAZREDNE NASTAVE U PRODUŽENOM BORAVKU, na određeno puno radno vrijeme

utvrđuje se sljedeći način procjene odnosno testiranja kandidata:

Sukladno odredbama Pravilnika o načinu i postupku zapošljavanja u Osnovnoj školi Kraljevica, obavit će se provjera znanja i sposobnosti kandidata.

Provjera se sastoji od dva dijela, pisane provjere kandidata (testiranja) i razgovora (intervjua) kandidata s Povjerenstvom.

Kandidati su obvezni pristupiti provjeri znanja i sposobnosti putem pisanog testiranja.

Ako kandidat ne pristupi testiranju, smatra se da je povukao prijavu na natječaj.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata/kinje.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta Povjerenstvo će kandidatima podijeliti testove.

Po zaprimanju testa kandidat je dužan upisati ime i prezime na za to označenom mjestu u testu.

Test se piše isključivo kemijskom olovkom. Test sadrži 10 pitanja. Svaki točan odgovor ocjenjuje se s jednim bodom.

 Za vrijeme testiranja **nije dopušteno:**

* koristiti se bilo kakvom literaturom, odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se testiranje odvija i
* razgovarati s ostalim kandidatima/kandidatkinjama.

Ukoliko kandidat postupi suprotno pravilima testiranja, bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog pisanog testiranja Povjerenstvo utvrđuje rezultat testiranja za svakog kandidata koji je pristupio testiranju. Nakon objavljenih rezultata pisanog testiranja Povjerenstvo obavlja razgovor s kandidatima (intervju). Povjerenstvo ocjenjuje svakog kandidata s brojčanom ocjenom od 1 do 5 pri čemu je ocjena 5 maksimalna ocjena. Aritmetička sredina ocjena svih članova Povjerenstva za svakog kandidata zbraja se s brojem bodova pisanog testa i čini ukupni broj bodova za svakog pojedinog kandidata.

**Pravni i drugi izvori za pripremanje kandidata za testiranje su:**

1. Zakon o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 5/12, 16/12. , 86/12., 126/12, 94/13, 152/14. ,7/17. i 68/18.),
2. Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine, broj 112/2010., 82/2019.),
3. Pravilnik o organizaciji i provedbi produženoga boravka u osnovnoj školi (Narodne novine 62/2019.),
4. Pravilnik o izmjenama i dopunama pravilnika o pedagoškoj dokumentaciji i evidenciji te javnim ispravama u školskim ustanovama (Narodne novine, broj 76/2019.).

Povjerenstvo nakon provedenog pismenog ispita i razgovora, utvrđuje konačnu rang-listu kandidata prema ukupnome broju ostvarenih bodova i dostavlja ju ravnatelju Škole.

Troje kandidata koji su postigli najveći broj bodova i koji su iskazani kao najbolji kandidati na rang listi provedenog postupka vrednovanja Povjerenstva pozivaju se na razgovor (intervju) s ravnateljem Škole koji s kandidatima utvrđuje znanja, sposobnosti, interese te motivaciju za rad. Ravnatelj škole će predložiti Školskom odboru kandidata za kojeg će zatražiti suglasnost za zasnivanje radnog odnosa.

II

 Ova Odluka stupa na snagu danom donošenja.

 Predsjednica Povjerenstva:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Đurđica Stracenski, učiteljica razredne nastave